I 1995 overtog Sporvejshistorisk Selskab en tidligere sporvognsremise fra [[Valby]] i København, der havde været tømmerhandel i [[Herlev]] i en årrække. Den blev efterfølgende taget ned, flyttet og genopført på Sporvejsmuseet, hvor den blev genindviet 26. maj 1998.<ref name="Christensen 10">Christensen og Hørsted, s. 10-11.</ref><ref>''Projekt Valby gamle remise er i gang'' af Mikael Lund. BYtrafik 2/1995, s. 35-37.</ref> Før overtagelsen blev det anslået, at hele projektet ville koste over 4 mio. kr.<ref>''Ved årsskiftet'' af Mikael Lund. BYtrafik 1/1993, s. 3.</ref> Ca. 1 mio. kr. blev skaffet i form af fondstilskud med Johannes Fogs Fond med 500.000 kr. og Vilhelm Bangs Fond med 216.000 kr. som de største bidragsydere. Dertil kom ca. 1 mio. kr. af egne opsparede midler. Resten blev skaffet i form af et [[kreditforening]]slån på 2,8 mio. kr. hos [[Nykredit]]. For at opnå refusion af [[moms]]udgifterne stiftede Sporvejshistorisk Selskab det helejede [[anpartsselskab]] Valby Gamle Remise ApS pr. 1. april 1995, der så formelt stod for momsbelagt udlejning af remisen til Sporvejsmuseet.<ref name="Søegaard 1996">''Sporvejsmuseet Skjoldenæsholm Årsberetning 18. driftsår, 1995'' under redaktion af Per Søegaard. Sporvejshistorisk Selskab, 1996. S. 3-9.</ref> Anpartsselskabet blev opløst pr. 9. september 2009, hvorefter Sporvejshistorisk Selskab overtog aktiver og passiver.<ref>Christensen og Søegaard (2015), s. 37.</ref> Årsagen var at den 10-årige periode med momsbelagt leje, der var krævet i lovgivningen for at få refusion af momsudgifterne i sin tid, nu var udløbet.<ref>Mikael Lund i ''Sporvejsmuseet Skjoldenæsholm Årsberetning 32. driftsår, 2009'' under redaktion af Per Søegaard. Sporvejshistorisk Selskab, 2010. S. 1.</ref>
Historie Foreninger Organisationer